મહેમાનોને ખૂબજ માન આપનારો રબારી સમાજ એ ભગવાન શ્રી કૃષ્ણને ખૂબજ પ્યારો સમાજ છે. આ સમાજ સાધુ-સંતો પ્રત્યે ખૂબજ શ્રધ્ધા-ભક્તિ ધરાવે છે. ભગવાન ભોળાનાથનો ઉત્પન્ન કરેલો આ રબારી સમાજ દાતારી અને ભક્તિને વરેલો છે. આ રબારી સમાજની ગુજરાતમાં ઘણી ગુરૂગાદીઓ ધર્મસ્થાનો આવેલ છે અને દરેક ધર્મ સ્થાનોમાં અતિથિઓને ખૂબજ સન્માન આપવામાં આવે છે. આ ધર્મ સ્થાનોમાં માલધારી-રબારી કોમના સંતો તપ-ભક્તિ-સેવા દ્રારા ગુરુગાદીઓને પરંપરાને ગૌરવપૂર્વક જાળવે છે. રબારી સમાજની ગુરૂગાદીએ દર્શને આવનારને પૂર્ણ ભોજન ભજનની સગવડ આપવામાં આવે છે. આ તમામ ધર્મસ્થાનોમાં બિરાજમાન સંતો-મહાત્માઓ ભેખધારીને ગુરૂશ્રીની આજ્ઞામાં રહીને વિવેકપૂર્વક સેવા પૃવૃતિઓ કરી જીવનને ધન્ય બનાવે છે.